cyanic-selkie/wikianc huggingface dataset:
Κάστρο του Νταρουόβο
Ιστορία
Η μεγαλύτερη επέκταση του κάστρου έγινε υπό τη βασιλεία του Ερρίκου της Πομερανίας, ο οποίος ξαναέχτισε το κάστρο σύμφωνα με το σχέδιο της προηγούμενης κατοικίας του, το Κάστρο του Κρόνμποργκ. Είχε επίσης εκσυγχρονίσει τις αμυντικές οχυρώσεις του κάστρου και έχτισε μια δεύτερη αμυντική γραμμή, με τη μορφή αναχωμάτων γύρω από το κάστρο. Η ακόλουθη επέκταση του κάστρου έγινε επί Δούκα Μπόγκισλαβ Ι΄ της Πομερανίας. Όταν χτίστηκε μια νέα πτέρυγα. Οι επόμενες αλλαγές έγιναν από τον Δούκα Μπάρνιμ Θ΄ της Πομερανίας. Μετά από μια μεγάλη πυρκαγιά, που κατέστρεψε το κάστρο το 1624, ο τελευταίος δούκας του Οίκου της Πομερανίας, ο Μπόγκισλαβ ΙΔ΄ της Πομερανίας, είχε ξαναχτίσει το κάστρο. Ωστόσο, δεν επανέφερε το κάστρο στην αρχική του αρχιτεκτονική. Το κάστρο είχε χάσει πολλές από τις αμυντικές οχυρώσεις του και ένα παρεκκλήσι χτίστηκε μέσα στην αίθουσα του Δούκα. Μετά το θάνατο του δούκα, η χήρα του, η Δούκισσα Ελζμπιέτα, ανέλαβε το κάστρο, η οποία έζησε στο κάστρο μέχρι το θάνατο της.
Παραπομπές
Νταρουοβο Καστρο
Διαγωνισμός Τραγουδιού Eurovision Ασίας
Ο Διαγωνισμός Τραγουδιού Eurovision Ασίας (αγγλικά: Eurovision Asia Song Contest, γαλλικά: Concours Eurovision Asie de la chanson) θα είναι ένας ετήσιος διαγωνισμός τραγουδιού, αντίστοιχος του Διαγωνισμού Τραγουδιού Eurovision ο οποίος διεξάγεται για πάνω από 60 χρόνια. Θα φέρει κοντά μέλη της Ραδιοτηλεοπτικής Ένωσης Ασίας & Ειρηνικού (ABU), ως μέρος μουσικού διαγωνισμού, ο οποίος θα μεταδίδεται ζωντανά από όλους τους συμμετέχοντες ραδιοτηλεοπτικούς φορείς. Ο εναρκτήριος διαγωνισμός θα αποτελείται από έναν τελικό, ο οποίος αναμένεται να διεξαχθεί μέσα στα έτη 2023-2025.
Προετοιμασία
Τον Μάρτιο του 2016, ανακοινώθηκε πως είχε γίνει μία συμφωνία μεταξύ της Ευρωπαϊκής Ραδιοτηλεοπτικής Ένωσης (EBU) και του SBS, η οποία έδινε στο κανάλι, τα δικαιώματα για να δημιουργήσει μια παραλλαγή του Διαγωνισμού Τραγουδιού Eurovision, ώστε οι χώρες στην Ασία να μπορούν να συμμετέχουν σε έναν διαγωνισμό αντίστοιχο του ευρωπαϊκού. Οι κανονισμοί και η μορφή του διαγωνισμού βρίσκονται ακόμα σε αρχικό στάδιο μεταξύ του SBS και του συνεργάτη τους, για την παραγωγή, Blink TV. Η πρώτη έκδοση του διαγωνισμού, στον οποίο δεν είχε δοθεί, ακόμα, όνομα, ήταν να γίνει στην Αυστραλία το 2017.
Περισσότερες πληροφορίες για το θέμα, κυκλοφόρησαν τον Μάιο του 2016, σχετικά με ποιοι φορείς έχουν την δυνατότητα να συμμετάσχουν, ενώ στον διαγωνισμό θα μπορούσαν να συμμετέχουν μέχρι και 68 χώρες. Τον Ιούλιο του 2016, ανακοινώθηκε πως τέσσερις χώρες είχαν επιβεβαιώσει ή εκφράσει το ενδιαφέρον τους για συμμετοχή στον διαγωνισμό, στον οποίο είχε δοθεί το όνομα Διαγωνισμός Τραγουδιού Eurovision Ασίας. Οι χώρες αυτές ήταν, η τότε διοργανώτρια χώρα, Αυστραλία, η Ιαπωνία, η Κίνα και η Νότια Κορέα. Τον Μάιο του 2017, ανακοινώθηκε πως 3 χώρες (Σιγκαπούρη, Χονγκ Κονγκ & Αυστραλία) είχαν θέσει υποψηφιότητες με σκοπό να διοργανώσουν και να φιλοξενήσουν τον πρώτο διαγωνισμό, οι ημερομηνία του οποίου είχε μετακινηθεί το 2018, λόγω δυσκολιών στην οργάνωση και σε πολιτικά θέματα. Η διοργάνωση του διαγωνισμού ανακοινώθηκε επίσημα, στις 18 Αυγούστου 2017, από την EBU. Ο Διαγωνισμός Τραγουδιού Eurovision Ασίας, είναι ο νεώτερος διαγωνισμός που διοργανώνει η EBU διαδεχόμενος τον Διαγωνισμό Χορωδίας Eurovision.
Μορφή
Αφού η αρχική ιδέα είχε παρουσιαστεί τον Μάρτιο του 2016, ο διαγωνισμός επιβεβαιώθηκε στις 18 Αυγούστου 2017. Η μορφή του διαγωνισμού θα είναι πολύ κοντά σε αυτήν του Διαγωνισμού Τραγουδιού Eurovision. Η μόνη διαφορά είναι ότι ο διαγωνισμός θα αποτελείται μόνο, από έναν τελικό ενώ δεν θα υπάρχουν ημιτελικοί.
Συμμετοχές
Οι παρακάτω χώρες έχουν εκφράσει ενδιαφέρον για συμμετοχή στον διαγωνισμό:
Διοργάνωση
Το μεγαλύτερο μέρος το εξόδων του διαγωνισμού καλύπτεται από χορηγούς και από δωρεές από άλλες συμμετέχουσες χώρες. Ο διαγωνισμός θεωρείται μια μοναδική ευκαιρία για την προώθηση της διοργανώτριας χώρας ως τουριστικό προορισμό. Ο παρακάτω πίνακας δείχνει μια λίστα με τις πόλεις και τους χώρους διεξαγωγής του Διαγωνισμού Τραγουδιού Eurovision Ασίας. Οι μελλοντικοί χώροι απεικονίζονται με πλάγια γραφή.
Εξωτερικοί Σύνδεσμοι
Κατηγορία:Eurovision Κατηγορία:Eurovision Asia
Ισπανικές Σπουδές
Οι Ισπανικές Σπουδές (ισπανικά: hispanismo) είναι ακαδημαϊκός τομέας που έχει στο επίκεντρο του ενδιαφέροντός του τους πολιτισμούς της Ισπανίας και των ισπανόφωνων χωρών εν γένει, γνωστές με το υπερώνυμο hispánicas. Περιλαμβάνει επομένως το σύνολο των επιστημονικών κλάδων των ανθρωπιστικών επιστημών που σχετίζονται με την ισπανόφωνη επικράτεια όπως τη φιλολογία-γλωσσολογία, τη λαογραφία και την ιστορία. Η γέννησή του εντοπίζεται στα τέλη του 19ου αιώνα με την υιοθέτηση της επιστημονικής μεθόδου από αλλοδαπούς ακαδημαϊκούς που διαχωρίσαν τη θέση τους από τη μέχρι τότε ερασιτεχνική προσέγγιση του ισπανόφωνου πολιτισμού που επικρατούσε στην Ευρώπη. Στην ευρύτερή έννοιά τους περιλαμβάνει τόσο τους αλλοδαπούς όσο και τους ημεδαπούς μελετητές ενώ πολλοί ισπανιστές έχουν ασχοληθεί και με τη μελέτη πολιτισμικών εκφράσεων σε άλλες γλώσσες πέραν των ισπανικών όπως τα καταλανικά ή τα πορτογαλικά υιοθετώντας μια πανιβηρική σκοπιά.
Οι απαρχές
μικρογραφία|201x201εσ|Ο Ραμόν Μενέντεθ Πιδάλ, πατέρας των γλωσσογικών και φιλολογικών μελετών στην Ισπανία Οι πρόγονοι της σύγχρονης φιλολογίας και γλωσσολογίας στην Ισπανία υπήρξαν ο Καταλανός φολκλοριστής Μανουέλ Μιλά ι Φοντανάλς και ο συντηρητικός διανοητής Μαρθελίνο Μενέντεθ Πελάγιο. Στα τέλη του 19ου αιώνα έδρασαν επίσης φιλόλογοι όπως ο Φρανθίσκο Ροδρίγεθ Μαρίν, Μπλάνκα δε λος Ρίος και Μπίκτορ Σάιδ, αραβιστές όπως ο Φρανθίσκο Ορδέρα και Μιγέλ Ασίν Παλάθιος και ο Καταλανός ειδικός στον Μεσαίωνα, Αντόνι Ρουβιό ι Λιουκ. Η επιστημονική μελέτη ωστόσο των γλωσσών της ξεκίνησε με την λεγόμενη Ισπανική Σχολή Γλωσσολογίας. Ιδρυτής της θεωρείται ο φιλόλογος και γλωσσολόγος Ραμόν Μενέντεθ Πιδάλ, προωθητής των μελετών της ισπανικής λογοτεχνίας και ιστορίας των Ιβηρικών γλωσσών και διευθυντής του Κέντρου Ιστορικών Μελετών, ίδρυμα με το οποίο συνδέθηκε άρρηκτα η πρώτη γενιά της ισπανικής σχολής. Εκεί εντάχθηκαν επιστήμονες όπως ο Ντάμασο Αλόνσο, Αμέρικο Κάστρο, Φεδερίκο δε Ονίς, Αμάδο Αλόνσο, Τομάς Ναβάρο Τομάς και Σαμουέλ Ζίλι Γκάγια ενώ στην Καταλονία αναδείχθηκε η μορφή του Ζοάν Κορομίνες. Κύριο ακαδημαϊκό περιοδικό τους υπήρξε το Περιοδικό Ισπανικής Φιλολογίας.
Η πρώτη γενιά γλωσσολόγων εισήγαγε και εφάρμοσε στην Ισπανία και την Ιβηρική τις τεχνικές ανάλυσης της γλωσσολογικής γεωγραφίας, ετυμολογίας, φωνητικής και λεξικογραφίας, στο πνευματικά πλαίσια του ιδεαλισμού του Καρλ Φόσλερ. Ωστόσο, με την έκρηξη του Ισπανικού Εμφυλίου η δραστηριότητα του Κέντρου Ιστορικών Μελετών και του περιοδικού διακόπηκαν. Οι περισσότεροι πρωταγωνιστές της φιλολογίας στη χώρα εξορίστηκαν (άλλοι προσωρινά όπως ο Μενέντεθ Πιδάλ, άλλοι για πάντα όπως ο Τομάς Ναβάρο) λόγω της απόρριψης των επιστημών και την υποταγή του στην καθολική εκκλησία από τη δικτατορία του στρατηγού Φράνκο.
Μετά τον Εμφύλιο
Στα πλαίσια της δικτατορίας η γλωσσολογική και φιλολογική μελέτη τέθηκε στο περιθώριο. Ο θεσμός που αντικατέστησε το Κέντρο Ιστορικών Ερευνών, το Ανώτατο Συμβούλιο Επιστημονικών Ερευνών, ενσωμάτωσε όσους φιλολόγους είχαν παραμείνει ή επιστρέψει στη χώρα μετά τον Εμφύλιο. Διευθυντής του αντίστοιχου τομέα ορίστηκε ο Ντάμασο Αλόνσο. Το 1947, στη τεσσαρακοστή επέτειο της γέννησης του Μιγέλ ντε Θερβάντες, ιδρύθηκε το ομώνυμο Ινστιτούτο που συγκέντρωσε το σύνολο των φιλολογικών ερευνών και αποτέλεσε αφορμή για την ανανέωση των μελετών γύρω από το έργο του συγγραφέα.
Οι προσπάθειες συνέχισης των διαλεκτολογικών και εθνογραφικών μελετών (τον Γλωσσολογικό Άτλαντα της Ιβηρικής Χερσονήσου του Τομάς Ναβάρο) με τη συνδρομή της σημαντικότερης μορφής της ισπανικής ανθρωπολογίας και εθνογραφίας της εποχής, Χούλιο Κάρο Μπαρόχα. Ο διαλεκτολόγος Μανουέλ Αλβάρ έφερε εις πέρας πολυάριθμες σχετικές μελέτες, με σημαντικότερη τον Γλωσσολογικό-Εθνογραφικό Άτλαντα της Ανδαλουσίας. Έτεροι πρωταγωνιστές της δεύτερης γενιάς της σχολής υπήρξαν ο Ραφαέλ Λαπέσα που εισήγαγε τις ιδέες του Σαρλ Μπαλί γύρω από τη λογοτεχνική υφολογία και προώθησε τις μελέτες της ιστορίας της ισπανικής γλώσσας μαζί με τον Αντόνιο Κίλις που συνέχισε τις μελέτες ισπανικής φωνητικής.
Λεξικά της Ισπανικής γλώσσας
Η μοντέρνα λεξικογραφική παράδοση στην Ισπανία εγκαινιάστηκε από τον Αντόνιο δε Νεβρίχα στα τέλη του 16ου αιώνα με το Diccionario latino-español του 1492. Από την ίδρυση της Βασιλικής Ισπανικής Ακαδημίας η ίδια ανέλαβε την έκδοση μονόγλωσσων λεξικών-αναφοράς της ισπανικής. Τον 20ό αιώνα ως εναλλακτική του ακαδημαϊκού λεξικού αναδείχθηκε το Diccionario de uso del español της Μαρία Μολινέρ ενώ έταιρο σημαντικό λεξικό υπήρξε το Diccionario ideológico de la lengua española του Χούλιο Κασάρες.
Βιβλιογραφία
Κατηγορία:Ισπανικές Σπουδές
Το Κόμμα Μας
Το Κόμμα Μας (Βοσνιακά, Κροατικά και Σερβικά : Naša stranka / Наша странка, NS / НС) είναι σοσιαλφιλελεύθερο και πολυεθνικό πολιτικό κόμμα στη Βοσνία-Ερζεγοβίνη, που ιδρύθηκε το 2008. Τρέχων ηγέτης του είναι ο Πρέντραγκ Κόγιοβιτς. Οι ιδρυτές του κόμματος είναι οι παγκοσμίου φήμης Βόσνιοι σκηνοθέτες Ντάνις Τάνοβιτς και Ντίνο Μούσταβιτς. Το κόμμα στοχεύει να σπάσει την κυριαρχία των εθνικιστικών κομμάτων στο βοσνιακό πολιτικό σύστημα. Στις 4 Ιουνίου 2016, το Κόμμα Μας έγινε μέλος της Συμμαχίας Φιλελευθέρων και Δημοκρατών για την Ευρώπη. Στις 19 Μαΐου του 2019. Ο Πρέντραγκ Κόγιοβιτς επανεκλέχθηκε ως πρόεδρος του Κόμμα Μας. Οι Σρντζάν Μάντιτς, Ίμμα Μπαράλιγια και Μίρσαντ Κάμτζιτς εξελέγησαν αντιπρόεδροι. Μετά το συνέδριο, η Σαμπίνα Κούντις εξελέγη πρόεδρος του Κεντρικού Συμβουλίου του Κόμμα Μας. Ο Νιχάντ Ουκ είναι επί του παρόντος γενικός γραμματέας του Κόμματος.
Ιδεολογία
Το Κόμμα Μας (Naša Stranka) είναι σοσιαλφιλελεύθερο κόμμα που επιδιώκει τη μεγαλύτερη συμμετοχή των πολιτών στη διαδικασία λήψης αποφάσεων στη Βοσνία-Ερζεγοβίνη. Είναι επίσης υπέρ της ΕΕ και υπέρ του ΝΑΤΟ, το οποίο είναι γενικά κοινό με όλα τα άλλα πολιτικά κόμματα στη Βοσνία-Ερζεγοβίνη.
Το Κόμμα μας πιστεύει επίσης ότι τα συλλογικά δικαιώματα δεν πρέπει να έχουν προτεραιότητα έναντι των ατομικών δικαιωμάτων και είναι εναντίον της διαδικασίας λήψης αποφάσεων που βασίζεται σε εθνικό επίπεδο. Πιστεύουν ότι τα δικαιώματα των συνταγματικών εθνών της Βοσνίας και της Ερζεγοβίνης πρέπει να διατυπωθούν και να απαριθμηθούν με σαφήνεια και η πεποίθηση του κόμματος είναι ότι το Συνταγματικό Δικαστήριο πρέπει να είναι εκείνο που προστατεύει το ζωτικό εθνικό συμφέρον και όχι η Βουλή των Προσώπων, η οποία σύμφωνα με το Κόμμα Μας πρέπει να καταργηθεί.
Δεν συμφωνούν γενικά με την έννοια της ιδιωτικοποίησης, αλλά πιστεύουν ότι πρέπει να γίνει στρατηγικά και ότι οι δημόσιες εταιρείες θα πρέπει να διατηρούνται δημόσιες εάν είναι οικονομικά εφικτό.
Το Κόμμα Μας δηλώνει στο επίσημο οικονομικό πρόγραμμα του κόμματος του 2015 ότι θεωρεί ότι το κόστος εργασίας στη Βοσνία-Ερζεγοβίνη είναι πολύ υψηλό. Ένα από τα έγγραφα του κόμματος ονομάστηκε "Τρίτος Δρόμος", που αντικατοπτρίζει την ισχυρή υποστήριξη του κόμματος στις νεοφιλελεύθερες ιδέες, όπως η υποστήριξη της ελεύθερης αγοράς, του ελεύθερου εμπορίου, της απορρύθμισης, της ιδιωτικοποίησης, της μείωσης των φόρων για ιδιωτικές εταιρείες, των συμπράξεων δημόσιου-ιδιωτικού τομέα κ.λπ.
Το κόμμα υποστηρίζει επίσης την προοδευτική φορολογία και διαφοροποιημένους συντελεστές ΦΠΑ, προκειμένου να καταστούν φθηνότερες οι βασικές ανάγκες. Το Κόμμα μας υποστηρίζει επίσης την μείωση της υπερμεγέθους διοίκησης που σύμφωνα με αυτούς θα βελτιώσει σημαντικά την οικονομική κατάσταση της Βοσνίας.
Το κόμμα πιστεύει, σε αντίθεση με τα εθνικά κόμματα της Βοσνίας και Ερζεγοβίνης, ότι η οικονομία είναι ο κύριος μηχανισμός ολοκλήρωσης.
Παραπομπές
Κατηγορία:Πολιτικά κόμματα της Βοσνίας και Ερζεγοβίνης
Πέδρο Σάντσεθ
Ο Πέδρο Σάντσεθ Πέρεθ-Καστεχόν (Pedro Sánchez Pérez-Castejón, 1972-) είναι Ισπανός πολιτικός από τη Μαδρίτη, γενικός γραμματέας του Ισπανικού Σοσιαλιστικού Εργατικού Κόμματος από τον Μάιο του 2017, έχοντας καταλάβει την ίδια θέση για πρώτη φορά από το 2014 μέχρι το 2016. Ανέλαβε πρωθυπουργός της χώρας την 1η Ιουνίου 2018, μετά την υπερψήφιση από το ισπανικό Κοινοβούλιο της πρότασης μομφής εναντίον της κυβέρνησης του προκατόχου του, Μαριάνο Ραχόι.
Παιδική ηλικία
Γεννήθηκε στην περιοχή Τετουάν της Μαδρίτης στις 29 Φεβρουαρίου 1972. Ο πατέρας του ήταν επιχειρηματίας και μέλος του PSOE και η μητέρα του δημόσια υπάλληλος.
Σπουδές
thumb|left|Ο Πέδρο Σάντσεθ τον Ιανουάριο του 2014.Σπούδασε οικονομικά σε πτυχιακό και μεταπτυχιακό επίπεδο και το 1993 εντάχθηκε στις τάξεις του Σοσιαλιστικού Κόμματος. Μιλάει αγγλικά και γαλλικά. και είναι παντρεμένος, με δύο κόρες
Αρχικά βήματα στην πολιτική
Στη συνέχεια, το 2009 ορίστηκε αντικαταστάτης του βουλευτή Πέδρο Σόλβες στο Ισπανικό Κοινοβούλιο. Παράλληλα έγινε διδάκτωρ στα οικονομικά από το Πανεπιστήμιο Καμίλο Χοσέ Θέλα.
Πρόεδρος του PSOE
Μετά την παραίτηση του Αλφρέδο Πέρεθ Ρουβαλκάβα από τη θέση του γενικού γραμματέα του Σοσιαλιστικού Κόμματος και τις κομματικές εκλογές του Ιουλίου 2014, τον διαδέχθηκε με το 49% των ψήφων.
thumb|left|Το 2015 με τον Miquel Iceta.
Όταν το 2014 αναλάμβανε την ηγεσία του Ισπανικού Σοσιαλιστικού Εργατικού Κόμματος (PSOE), ο ισπανικός τύπος είχε ασχοληθεί με την εμφάνιση του παρά με το πρόγραμμα του. Χαρακτηριστικά έγραφαν: «Πέδρο Σάντσεθ, ο ωραίος» («La Razón»), «Πέδρο, ο νέος ωραίος άνδρας της πολιτικής» («La Vanguardia»), «Σάντσεθ: να είσαι ωραίος δεν είναι αρκετό» («El Pais»), «Ο ωραίος και η επίδραση της εξωτερικής εμφάνισης στην πολιτική: Οταν τα χαρακτηριστικά του προσώπου δημιουργούν εικόνα ισχυρής ηγεσίας» (ABC). «Μήπως λοιπόν θα ήταν καλύτερα να διαφήμιζε καφέδες Nespresso;» ρωτούσε η αριστερή «Publico». Ο ίδιος όμως, 42 χρονών τότε είχε δηλώσει: «Δεν μπαίνω στην πολιτική για να κάνω τον ωραίο. Μπαίνω για να υπερασπιστώ τις ιδέες του σοσιαλισμού που είναι αναγκαίες για να βγει η χώρα από την κρίση».
Στόχοι του νέου γενικού γραμματέα ήταν η εκ νέου προσέλκυση των τέως σοσιαλιστών ψηφοφόρων που σε μεγάλο ποσοστό έτειναν προς τον νέο πολιτικό σχηματισμό, Ποδέμος. Μετά τις βουλευτικές εκλογές του Φεβρουαρίου του 2016, το Σοσιαλιστικό Κόμμα έλαβε 90 έδρες, κατατασσόμενο δεύτερο. Ο Σάντσεθ προτάθηκε από τον βασιλιά Φίλιππο Στ΄ για πρωθυπουργός, αποτυγχάνοντας να λάβει την υποστήριξη του κοινοβουλίου εκτός του Κόμματος των Πολιτών και του Συνασπισμού των Καναρίων Νήσων.
Παραίτηση από τη θέση του Προέδρου του PSOE
thumb|left|Ο Σάντσεθ εορτάζοντας τη νίκη του στις εσωκομματικές εκλογές τραγουδώντας "La Internaciona"Μετά τις αποτυχημένες επαναληπτικές εκλογές του Ιουνίου του 2016 και την απώλεια πέντε εδρών, ο γενικός γραμματέας απέκλεισε την αποχή από την παροχή ψήφου εμπιστοσύνης στην κυβέρνηση του Μαριάνο Ραχόι, που θα επέτρεπε μια κυβέρνηση του Λαϊκού Κόμματος να αναλάβει τη διακυβέρνηση της χώρας με τη μειοψηφία της Βουλής. Μια τέτοια κίνηση, που θα οδηγούσε την Ισπανία σε τρίτες εκλογές, βρήκε απέναντί της μια μερίδα περιφερειακών ηγετών του κόμματος που υποστήριζαν την αποχή. Κύρια εκφραστής τους ήταν η πρόεδρος της κυβέρνησης της Ανδαλουσίας, Σουσάνα Ντίαθ που είχε την υποστήριξη περιφερειακών προέδρων όπως τον Βαλενθιανό Τσίμο Πουτς και τον Καστιλιανό-Μαντσέγο Εμίλιο Γκαρθία-Πάχε.
Η παραίτηση της πλειοψηφίας της εκτελεστικής επιτροπής οδήγησε στην παραίτηση του Πέδρο Σάντσεθ την 1η Οκτωβρίου και την ανάληψη της ηγεσία του κόμματος από μια προσωρινή διαχειριστική επιτροπή. Στις 29 Οκτωβρίου παραιτήθηκε από την ιδιότητά του ως βουλευτής του κόμματος με σκοπό να αποφύγει να ακολουθήσει την κομματική στάση υπέρ της αποχής στην ψήφο εμπιστοσύνης του Κοινοβουλίου στον Μαριάνο Ραχόι, που σήμανε και την ανάδειξη του τελευταίου σε πρωθυπουργό της χώρας.
Την περίοδο κατά την οποία το κόμμα βρισκόταν κάτω από την καθοδήγηση επιτροπής ο Σάντσεθ διατήρησε ενεργή παρουσία και παρουσίασε την υποψηφιότητά του για τις εσωκομματικές εκλογές που πραγματοποιήθηκαν στις 22 Μαΐου 2017. Λαμβάνοντας περίπου το 50% των ψήφων επανήλθε στη θέση του γενικού γραμματέα του κόμματος, νικώντας τους δύο έτερους υποψηφίους, Σουσάνα Ντίαθ και Πάτσι Λόπεθ.
Πρόταση μομφής κατά Ραχόι
Στα τέλη του Μάη του 2018 ήρθε η απόφαση του δικαστηρίου για την υπόθεση "Gürtel" (Γκουρτιέλ), με την οποία εκτός από την ποινή των 351 ετών φυλάκισης για 29 κατηγορούμενους, μεταξύ των οποίων και για πρώην στελέχη ή υπουργούς του Λαϊκού Κόμματος, καταδικάστηκε και το Λαϊκό Κόμμα στην επιβολή προστίμου ύψους 245.492 ευρώ για «συμμετοχή με σκοπό το κέρδος» σε ένα πολυπλόκαμο σύστημα δωροληψιών με αντάλλαγμα αναθέσεις δημοσίων συμβολαίων. Ο ίδιος ο πρωθυπουργός Μαριάνο Ραχόι, τον Ιούλιο του 2017, είχε κληθεί ως μάρτυρας στη δίκη για τη συγκεκριμένη υπόθεση. Ήταν η πρώτη φορά που ένας πρωθυπουργός εν ενεργεία έδινε κατάθεση σε δικαστήριο στην Ισπανία. Τότε, είχε πει στην κατάθεσή του ότι δεν γνώριζε τίποτα για την οικονομική διαχείριση του κόμματος, του οποίου ήταν δεύτερος στην ιεραρχία από το 1990, και ότι δεν τον απασχόλησε «ποτέ» «κανένα ζήτημα λογιστικής».
Μετά τη δημοσίευση της αποφάσεως, το PSOE κατέθεσε στις 25 Μαΐου στη Βουλή πρόταση μομφής κατά του πρωθυπουργού Μαριάνο Ραχόι παρουσιάζοντας τον Σάντσεθ ως υποψήφιο για πρωθυπουργό. Η Πρόεδρος του Κογκρέσου των Αντιπροσώπων Ana Pastor Julián ανακοίνωση ότι την 31η Μαΐου και την 1η Ιουνίου θα συζητηθεί η πρόταση αυτή. Την 1η Ιουνίου, η Βουλή με 180 ψήφους υπέρ, 169 κατά και 1 αποχή έριξε την κυβέρνηση του Ραχόι κι ο Πέδρο Σάντσεθ ανακηρύχθηκε πρωθυπουργός της Ισπανίας.
Ορκωμοσία και ανάληψη καθηκόντων
Ο Βασιλιάς Φίλιππος υπέγραψε το διάταγμα με το οποίο ο Σάντσεζ ορίζεται πρόεδρος της κυβέρνησης την 1η Ιουνίου. Ο Σάντσεζ ορίσθηκε στο μονάρχη την επόμενη μέρα στο Παλάτι Θαρζουέλα, μπροστά σε ένα αντίγραφο του Συντάγματος. Επέλεξε να το κάνει χωρίς θρησκευτικό όρκο όπως είχε υποσχεθεί από τον Ιούλιο του 2014. Ήταν ο πρώτος πρόεδρος κυβέρνησης στη δημοκρατική περίοδο που δεν ορίστηκε θρησκευτικά. Τα 17 μέλη του νέου υπουργικού συμβουλίου του ορίστηκαν στις 7 Ιουνίου.
Μετά το διορισμό του, ο Σάντσεζ εξέφρασε την προθυμία του να εξαντλήσει τη θητεία της κυβέρνησής του και να μην προκηρύξει εκλογές μέχρι τον Ιούνιο του 2020.
Μεταναστευτική Πολιτική
Τον Ιούνιο του 2018, η Ιταλία και η Μάλτα αρνήθηκαν να εισέλθουν 2 πλοία στα λιμάνια τους, αφήνοντάς τα χωρίς εναλλακτικό σχέδιο στη Μεσόγειο με 629 μετανάστες. Ενόψει αυτής της κατάστασης, η κυβέρνηση Σάντσεθ προσέφερε το λιμάνι της Βαλένθια ως ασφαλές λιμάνι για να αποβιβαστούν και έτσι να αποφευχθεί μια ανθρωπιστική καταστροφή. Στις 30 Ιουνίου 2018, η κυβέρνηση δέχθηκε ένα άλλο σκάφος, στην προκειμένη περίπτωση από την ισπανική ΜΚΟ Open Arms, με 59 μετανάστες, αφού απορρίφθηκαν και πάλι από τις κυβερνήσεις της Μάλτας και την κυβέρνηση της Ιταλίας. Το ίδιο συνέβη δύο εβδομάδες αργότερα. Στις αρχές Αυγούστου, η κυβέρνηση δέχθηκε και πάλι το Open Arms με 87 μετανάστες, αυτή τη φορά στο λιμάνι του Algeciras.
Δεδομένης αυτής της κατάστασης, η Ισπανία έγινε, για πρώτη φορά, η κύρια είσοδος των μεταναστών από την Αφρική, κάτι που δεν ήταν καλά αντιληπτό από την κυβέρνηση του Λαϊκού Κόμματος και τους Πολίτες, οι οποίοι κατηγόρησαν τον Sánchez.
Ο πρόεδρος της κυβέρνησης θεωρεί ότι η μετανάστευση είναι ένα ευρωπαϊκό θέμα και έδειξε την αλληλεγγύη του προς τη γερμανική κυβέρνηση (η οποία το 2015 ανέλαβε πάνω από 1 εκατομμύριο μετανάστες) καταλήγοντας σε συμφωνία μεταξύ των δύο χωρών με την Ισπανία να καλωσορίσει τους μετανάστες που εισήλθαν το 2015 για τη χώρα της νότιας Ευρώπης, αποφεύγοντας έτσι μια κυβερνητική κρίση στη Γερμανία.
Ο Sánchez έχει λάβει την υποστήριξη δύο από τους σημαντικότερους ηγέτες της Ευρωπαϊκής Ένωσης, τον Emmanuel Macron, πρόεδρο της Γαλλίας και την Angela Merkel, καγκελάριο της Γερμανίας, οι οποίοι επέλεξαν μια ευρωπαϊκή λύση που θα περιλαμβάνει όλες τις χώρες.
Αντίθετα, οι σχέσεις μεταξύ ισπανικής και ιταλικής κυβέρνησης έχουν οξύνθηκαν λόγω του προβλήματος της μετανάστευσης, με πολυάριθμες αντιπαραθέσεις μεταξύ των μελών της κυβέρνησης, όπως ο Josep Borrell και ο υπουργός Εσωτερικών της Ιταλίας, Matteo Salvini. Ο Sánchez δήλωσε επίσης σε συνέντευξή του ότι "η απαγόρευση προσέγγισης δεν είναι η απάντηση στη μεταναστευτική κρίση", με σαφή αναφορά στην πρωτοβουλία της ιταλικής κυβέρνησης να κλείσει τα λιμάνια της.
Απόρριψη προϋπολογισμών - Προκήρυξη προώρων εκλογών
Στις 13 Φεβρουαρίου 2019 οι ψήφοι του Λαϊκού Κόμματος, των Πολιτών, Καταλανικού Ευρωπαϊκού Δημοκρατικού Κόμματος, της Esquerra de Catalunya, ενός τοπικού κόμματος της Αστούριας και των Καναρίων Νήσων, ήταν αρνητικοί στην πρόταση της Κυβέρνησης επί των Κρατικών Προϋπολογισμών για το 2019 και στην ψηφοφορία στη Συνέλευση των Αντιπροσώπων καταψηφίστηκε. Αυτό το γεγονός οδήγησε τον Πρόεδρο να καλέσει τον Τύπο την Παρασκευή 15 Φεβρουαρίου και να ανακοινώσει την προκήρυξη προώρων γενικών βουλευτικών εκλογών για την Κυριακή 28 Απριλίου 2019.
Εκλογές 28 Απριλίου 2019
Το ισπανικό Σοσιαλιστικό Εργατικό Κόμμα, του Πέδρο Σάντσεθ ήταν ο νικητής των βουλευτικών εκλογών στην Ισπανία. Οι Σοσιαλιστές (PSOE) εξασφάλισαν 122 έδρες, χωρίς να συγκεντρώνουν αυτοδυναμία, αφήνοντας δεύτερο το Λαϊκό Κόμμα (PP) με 66 έδρες, τους Ciudadanos με 58 έδρες, τους Podemos με 42 έδρες και το ακροδεξιό Vox με 24 έδρες.
Το ποσοστό συμμετοχής ανήλθε σε 75,41%, ένα ποσοστό αυξημένο κατά σχεδόν 9 ποσοστιαίες μονάδες σε σύγκριση με τις βουλευτικές εκλογές του 2016, ανακοίνωσε το υπουργείο Εσωτερικών της χώρας.
Ο ηγέτης του Podemos, ο Πάμπλο Ιγκλέσιας, δήλωσε ότι το κόμμα του είναι ανοικτό στο ενδεχόμενο να σχηματίσει κυβέρνηση συμμαχίας με το PSOE του Πέδρο Σάντσεθ. «Του εξέφρασα τη βούλησή μας να εργαστούμε προς το να σχηματίσουμε κυβέρνηση συμμαχίας», είπε ο Ιγκλέσιας σε υποστηρικτές του UP στη Μαδρίτη.
Το PSOE και το UP χρειάζονται εάν συμμαχήσουν άλλες 11 έδρες για να εξασφαλίσουν πλειοψηφία.
Στις εκλογές του 2016, το PSOE είχε συγκεντρώσει 85 έδρες. Παράλληλα, κατατοπίστηκε του Λαϊκό Κόμμα, το οποίο από 137 βουλευτές έλαβε μόνο 66.
Διεργασίες σχηματισμού κυβέρνησης
Ο Σάντσεθ στις εκλογές του Απριλίου 2019 αν και δεν εξασφάλισε απόλυτη πλειοψηφία, είχε τη δυνατότητα να σχηματίσει την νέα κυβέρνηση της χώρας. Αρχικά, κάποιοι πολιτικοί αναλυτές εκτιμούσαν ότι θα σχηματίσει κυβέρνηση με τη στήριξη του Ποδέμος, του Πάμπλο Ιγκλέσιας και του αριστερού κόμματος υπέρ της ανεξαρτησίας της Καταλονίας. Το άθροισμα των τριών σχηματισμών εξασφαλίζει μεγαλύτερο αριθμό από τις 176 έδρες που εγγυώνται την απόλυτη πλειοψηφία στη Βουλή.
Εντολή σχηματισμού κυβέρνησης έλαβε, στις 6 Ιουνίου 2019, ο Πέδρο Σάντσεθ στην Ισπανία, από τον βασιλιά Φίλιππο μετά τη νίκη του στις βουλευτικές εκλογές του Απριλίου.
«Δέχομαι με μεγάλη τιμή την πρόσκληση από τον Βασιλιά Φίλιππο, γιατί είναι πραγματικά τιμή να ηγείσαι της Ισπανία. Δέχομαι την πρόσκληση επίσης με υπευθυνότητα και με τεράστια ευγνωμοσύνη στην εμπιστοσύνη που μου έδειξε ο ισπανικός λαός», δήλωσε μετά την συνάντησή του με τον βασιλιά.
«Οι Ισπανοί πολίτες ήταν ξεκάθαροι με την ψήφο τους στις 28 Απριλίου και στις 26 Μαϊου. Θέλουν να κυβερνήσουν οι Σοσιαλιστές. Δεν υπάρχει καμία άλλη εναλλακτική. είτε θα κυβερνήσουν οι Σοσιαλιστές, είτε θα κυβερνήσουν οι Σοσιαλιστές. Δεν υπάρχει άλλη εναλλακτική», τόνισε χαρακτηριστικά.
Το Κοινοβούλιο της Ισπανίας ξεκίνησε στις 22 Ιουλίου τη διαδικασία της ψηφοφορίας για τον εκ νέου διορισμό στην πρωθυπουργία του Πέδρο Σάντσεθ. Η πρώτη ψηφοφορία διεξήχθη στις 23 Ιουλίου 2019.
Το αποτέλεσμα της ψηφοφορίας ήταν το ακόλουθο. Ψήφισαν 346. Υπέρ 124, κατά 170, 52 απείχαν.
Στη δεύτερη ψηφοφορία, με ψήφους 124 υπέρ - 155 κατά και 67 βουλευτές να δηλώνουν «αποχή», το Σοσιαλιστικό Κόμμα της Ισπανίας, υπό τον Πέδρο Σάντσεθ, απέτυχε να λάβει ψήφο εμπιστοσύνης και στην δεύτερη ψηφοφορία που διεξήχθη την Πέμπτη 25 Ιουλίου 2019 στο ισπανικό κοινοβούλιο. Ο Σάντσεθ και το Σοσιαλιστικό Κόμμα δεν κατάφεραν να έλθουν σε συμφωνία με το αριστερό Podemos, προκειμένου να σχηματίσουν κυβέρνηση συνεργασίας.
«Αν μου ζητήσετε αν διαλέξω μεταξύ μιας πρωθυπουργίας που δεν είναι χρήσιμη για την χώρα μου και των πεποιθήσεών μου, δεν έχω δίλημμα. Διαλέγω τις πεποιθήσεις μου και την προστασία της Ισπανίας. » δήλωσε ο Πέδρο Σάντσεθ κατά την ψηφοφορία.
Κατηγόρησε τους αριστερούς Ποδέμος ότι οι απαιτήσεις τους για υπουργεία δεν αντιστοιχούσαν ούτε στην εκλογική τους δύναμη, ούτε στην διαχειριστική τους εμπειρία.
Οι Ποδέμος, από την πλευρά τους, ζητούν τη δυνατότητα να εφαρμόσουν τις πολιτικές τους, κυρίως μέσω του υπουργείου Εργασίας.
Προσωπική ζωή
thumb|left|210x210px|Ο Πέδρο Σάντσεθ και η Begoña Gómez.
Είναι παντρεμένος από το 2006 με την Begoña Gómez (πλήρες όνομα: Maria Begoña Gomez Fernandez). Η Begoña γεννήθηκε στο Μπιλμπάο.
Το ζευγάρι γνωρίστηκε το 2003 στο πάρτι που διοργάνωσε ένας φίλος του Pedro σε μια βίλα στο Las Matas (Μαδρίτη) με την ιδιαιτερότητα ότι και οι δύο ήταν ντυμένοι με κόκκινο χρώμα. "Πήγα με μερικούς φίλους και εκεί με παρουσίασαν στον Pedro.", δήλωσε η ίδια η Begoña στο πρόγραμμα της Susanna Griso. Το 2005 απέκτησαν την πρώτη τους κόρη, την Ainhoa κι ένα χρόνο αργότερα παντρεύτηκαν σε μια τελετή στο Δημαρχείο της Μαδρίτης με κουμπάρο τον Τρινιντάντ Χιμένεζ. Η γιορτή του γάμου έγινε λίγες μέρες αργότερα. Πλέον, έχουν δύο παιδιά, την Ainhoa ​​και την Carlota, τα οποία έχουν εγγραφεί στο δημόσιο σχολείο.
Η Begoña Gómez γεννήθηκε στο Μπιλμπάο. Σπούδασε μάρκετινγκ κ έκανε μεταπτυχιακό στη διοίκηση επιχειρήσεων στο ESIC και το 1999 άρχισε να εργάζεται σε διάφορες επιχειρήσεις, όπως την Oxfam Intermón, τη Διεθνής Αμνηστία, την Anesvad και την Deutsche Bank. Είναι μέλος της Task Force και διευθύνει το Μεταπτυχιακό Πρόγραμμα Στρατηγικής για το Πανεπιστήμιο Complutense της Μαδρίτης.
Είχε δηλώσει ότι σε περίπτωση που ο σύντροφός της ανακηρυχθεί πρόεδρος, θα προτιμούσε να μείνουν στο σπίτι τους στο Pozuelo, αντί του παλατιού "La Moncloa".
Παραπομπές
Κατηγορία:Γενικοί Γραμματείς Ισπανικού Σοσιαλιστικού Εργατικού Κόμματος Κατηγορία:Πρωθυπουργοί της Ισπανίας Κατηγορία:Ηγέτες εν ενεργεία
Toy Story (σειρά ταινιών)
Το Toy Story είναι σειρά ταινιών αμερικάνικης παραγωγής. Η παραγωγή έγινε από την Pixar και την διανομή της ανέλαβε η Walt Disney Pictures. Αποτελείται από πέντε ταινίες (Toy Story, Toy Story 2, Toy Story 3, Toy Story 4, Lightyear). Η πρώτη ταινία της σειράς κυκλοφόρησε στις 22 Νοεμβρίου 1995 στις Ηνωμένες Πολιτείες Αμερικής και στις 5 Απριλίου 1996 στην Ελλάδα.
Οι πρώτες δύο ταινίες σκηνοθετήθηκαν από τον Τζον Λάσιτερ, η τρίτη από τον Λι Άνκριτς και η τέταρτη από τον Πιτ Ντόκτερ, γνωστός για την σκηνοθεσία της ταινίας Τα Μυαλά που Κουβαλάς.
Επίσης, έχουν εκδοθεί ηλεκτρονικά παιχνίδια με βάση τη σειρά, τα οποία έχουν εμπορική επιτυχία.
Σερίφης Γούντι
Ο σερίφης Γούντι Πράιντ είναι παιχνίδι που έχει τη μορφή καουμπόι. Ο Γούντι δημιουργήθηκε από τους σκηνοθέτες και σεναριογράφους Τζον Λάσιτερ, Άντριου Στάντον, Πιτ Ντόκτερ και Τζο Ρανφτ και πήρε τη φωνή του Τομ Χανκς. Τα χαρακτηριστικά του προσώπου του είναι βασισμένα στον πρώην animator της Disney, Τόουν Θάιν. Πήρε το όνομά του από τον Γούντι Στρόουντ, έναν ηθοποιό που ήταν γνωστός για πολλούς ρόλους σε ταινίες γουέστερν.
Στις ταινίες, ο Γούντι είναι το αγαπημένο παιχνίδι του πρωταγωνιστή -Άντι Ντέιβις - και ο αρχηγός των παιχνιδιών του Άντι.
Παραπομπές
Κατηγορία:Αμερικανικές ταινίες Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Αμερικανικές ταινίες κινουμένων σχεδίων Κατηγορία:Ταινίες παραγωγής Pixar Κατηγορία:Ταινίες παραγωγής Walt Disney Pictures Κατηγορία:Αμερικανικές buddy ταινίες Κατηγορία:Κωμικές ταινίες κινουμένων σχεδίων Κατηγορία:Κούκλες στη μυθοπλασία Κατηγορία:Ταινίες σε σκηνοθεσία Τζον Λάσιτερ Κατηγορία:Αμερικανικές 3D ταινίες
Ερνστ Σταύρο Μπλόφιλντ
Ο Ερνστ Σταύρο Μπλόφιλντ (αγγλικά:Ernst Stavro Blofeld) είναι ένας φανταστικός χαρακτήρας και κακός από τη σειρά μυθιστορημάτων και ταινιών του Τζέιμς Μποντ, που δημιουργήθηκε από τον Ίαν Φλέμινγκ. Ο συγκεκριμένος χαρακτήρας είναι ένας εγκληματικός εγκέφαλος με φιλοδοξίες παγκόσμιας κυριαρχίας, και είναι ο πρωταρχικός εχθρός του πράκτορα της βρετανικής μυστικής υπηρεσίας Τζέιμς Μποντ. Ο Μπλόφιλντ είναι επικεφαλής της παγκόσμιας εγκληματικής οργάνωσης SPECTRE και αναφέρεται συνήθως με την κωδική ονομασία Number 1 σε αυτήν την οργάνωση. Ο χαρακτήρας γράφτηκε αρχικά από τον Ίαν Φλέμινγκ στο να είναι σωματικά ως ένας ογκώδης και ισχυρά δομημένος άνδρας, που στέκεται περίπου 6' 3" (1,90 m) και ζυγίζει 20 st (280 λίβρες, 127 κιλά), που είχε γίνει πλαδαρή με τεράστια κοιλιά.
Ο χαρακτήρας έχει απεικονιστεί στην οθόνη από τους Ντόναλντ Πλέζανς, Τέλι Σαβάλας, Τσαρλς Γκρέι, Μαξ φον Σίντοφ και Κρίστοφ Βαλτς, μεταξύ άλλων. Αρχικά ήταν μια σύμβαση των ταινιών να μην δείχνουν το πρόσωπο του Μπλόφελντ, παρά μόνο ένα κοντινό πλάνο των χεριών του να χαϊδεύει την άσπρη, γαλανομάτη περσική γάτα του. Το πρόσωπό του αποκαλύπτεται στο Ζεις μονάχα δυο φορές, όταν συστήνεται στον Τζέιμς Μποντ για πρώτη φορά αυτοπροσώπως.
Παραπομπές
Κατηγορία:Τζέιμς Μποντ Κατηγορία:Υπερκακοί Κατηγορία:Φανταστικοί επαγγελματίες εγκληματίες Κατηγορία:Έλληνες φανταστικοί χαρακτήρες Κατηγορία:Λογοτεχνικοί χαρακτήρες Κατηγορία:Κινηματογραφικοί χαρακτήρες
Μονή Αγίου Νικάνορος Γρεβενών
μικρογραφία|340x340εσ|Ιερά Μονή Αγίου Νικάνορος Η Ιερά Πατριαρχική και Σταυροπηγιακη Μονή Αγίου Νικάνορος ή Ιερά Μονή Ζάβορδας ή Ιερά Μονή Μεταμορφώσεως του Σωτήρος Χριστού βρίσκεται στη Δυτική Μακεδονία, στα όρια Γρεβενών με Κοζάνη. Είναι κτισμένη στην κορυφή του όρους Καλλίστρατο με υψόμετρο 535 μέτρων, σε επιβλητική θέση πάνω από τον ποταμό Αλιάκμονα. Απέχει 57 χλμ. ΝΑ.-Α. από τα Γρεβενά, 52 χλμ. Ν.-ΝΔ. από Κοζάνη, 65 χλμ. Δ.-ΒΔ. από την Ελασσόνα και 24 χλμ. (οδικά) Β. από τη Δεσκάτη.
Ιστορία Μονής
Τα Ιερά Λείψανα του Αγίου τα οποία είναι τοποθετημένα σε αργυρή λάρνακα. Τέλος πολύ σημαντικά θεωρούνται τα χειρόγραφά της και κυρίως το χειρόγραφο αρ.95
Βίος Αγίου Νικάνορος, ιδρυτού της Μονής
Ο Όσιος Νικάνωρ γεννήθηκε στα 1491 μ.Χ. στην Πρωτεύουσα της Μακεδονίας την Θεσσαλονίκη. Οι γονείς του Ιωάννης και Μαρία ήταν ευσεβείς και κατοικούσαν στην συνοικία του Αγίου Μηνά. Όλη η πόλη των Θεσσαλονικέων καλοτύχιζε και επαινούσε τους γονείς του Αγίου τόσο για τον πλούτο τους όσο και την ευγένεια τους, αλλά κυρίως για την πίστη και την αρετή που τους διέκρινε. Ήταν ελεήμονες και σπλαχνικοί και η ζωή τους έργο αγάπης προς τους πάσχοντες αδελφούς. Όμως ο Θεός ήθελε να τους δοκιμάσει με προσωρινή ατεκνία. Στείρα σαν την Αγία Άννα η μητέρα του οσίου Νικάνορα κάθε μέρα προσευχόταν στην εκκλησία του Αγίου Μηνά να τους δώσει ο Θεός ένα παιδί για παρηγοριά. Οι προσευχές, οι νηστείες, οι αγρυπνίες των γονέων του εισακούσθηκαν από τον Κύριο μας και Θεό μας και κατά την ώρα που η ευσεβής γυναίκα προσευχόταν στο Θεό στο Ναό του Αγίου Μηνά της απεκαλύφθη το θέλημα του Κυρίου: «Εισήκουσε ο Θεός τας δεήσεις σου ω γυνή ως ποτέ της χήρας Άννης και έλυσε τα δεσμά της στειρώσεως σου μόνο πορεύου εις τον οίκον σου και θέλεις συλλάβεις και γεννήσεις Υιών όστις θέλει γίνει δοχείον καθαρόν του Παναγίου Πνεύματος και πολλούς θέλει εισάγει εις τον Κύριον δια της αγγελικής αυτού και εναρέτου διαγωγής». Έτσι, ως Θείο δώρο ήρθε στον κόσμο ο Νικόλαος (αυτό ήταν το κοσμικό όνομα του αγίου) και οι γονείς του τον παρέδωσαν σ΄ ένα ευσεβή δάσκαλο να του μάθει τα Ιερά γράμματα.
Ο νεαρός Νικόλαος ευφυής στο νου σε λίγο χρονικό διάστημα απέκτησε μεγάλη ευχέρεια περί τα εκκλησιαστικά και αγάπη για την εκκλησία του Χριστού όπως όλοι οι άγιοι. Από μικρός κατάλαβε την κλήση του Θεού μοναδικός του πόθος ήταν να μονάσει και να γίνει μιμητής των οσίων πατέρων της εκκλησίας μας. Ήθελε σ’ όλη του τη ζωή να υπηρετήσει ολοκληρωτικά ψύχη τε και σώματι τον Κύριο. Γι’ αυτό περνούσε τη ζωή του με νηστείες, αγρυπνίες και προσευχές. Σε μικρή ηλικία χάνει τον προσφιλή πατέρα του και μένει με τη μητέρα του. Η ευσεβής του μητέρα μη γνωρίζοντας τον πόθο του παιδιού της ήθελε να τον παντρέψει με κάποια ενάρετη κοπέλα και ενώ από τη μια μεριά ο όσιος ποθούσε να εγκαταλείψει κάθε τι εγκόσμιο και να μονάσει, να αφιερωθεί εξολοκλήρου στον Θεόν. Από την άλλη όμως δεν ήθελε να στενοχωρήσει και τη μητέρα του, γι αυτό ανέβαλε συνεχώς την πραγματοποίηση της επιθυμίας του να γίνει μοναχός.
Ο Θεός που προνοεί τα πάντα ύστερα από ορισμένο χρονικό διάστημα πήρε την μητέρα του από τον κόσμο και έτσι άνοιξε ο δρόμος για ν’ ακολουθήσει ο Νικόλαος τη μοναχική ζωή. Χωρίς να χάσει καιρό μοίρασε την πατρική του περιουσία στους φτωχούς και τα ορφανά και ενώ μπορούσε να λάβει αξιώματα λόγω της επιφανούς θέσεως των γονέων του, τα θεώρησε όλα αυτά σκύβαλα μπροστά στη μεγάλη του αγάπη προς το Χριστό. Ελεύθερος πλέον από κάθε φροντίδα του κόσμου γίνεται μοναχός με το όνομα Νικάνωρ. Ως μοναχός πολλαπλασίασε τα χαρίσματα που του δώσε ο Θεός.
Η φήμη που απέκτησε έφθασε στον Μητροπολίτη Θεσσαλονίκης ο οποίος τον χειροτόνησε διάκονο και πρεσβύτερο με σκοπό να τον κάνει διάδοχο του. Ως κληρικός της Μητροπόλεως Θεσσαλονίκης ο Νικάνωρ επέδειξε μεγάλο ζήλο και η προσφορά του ήταν αξεπέραστη. Η ώρα όμως είχε φθάσει για εκείνο που τον είχε προορίσει ο Θεός. Σε μια από τις νυχτερινές του προσευχές και ενώ ικέτευε με θερμά δάκρυα τον Θεό άκουσε φωνή από τον ουρανό να του λέγει: «Νικάνωρ έξελθε εκ της γης σου και εκ της συγγενείας σου και πορεύου εις το Καλλίστρατου όρους και αγωνίσου εκεί καλώς και εγώ θα είμαι μαζί σου να σε διαφυλάττω όλες τις ημέρες της ζωής σου και θα κάνω το όνομα σου ξακουστό και θα σε δοξάσω εις πάντας τους αιώνας». Ύστερα απ’ αυτή τη Θεϊκή εντολή ο Άγιος έφυγε από την Θεσσαλονίκη σε σχετικά νεαρή ηλικία περίπου 27 ετών και τράβηξε να πάει εκεί όπου τον είχε καλέσει ο Θεός. Στο δρόμο και στα χωριά που συναντούσε δίδασκε ως άλλος απόστολος τους απελπισμένους χριστιανούς να φυλάγουν την πίστη τους.
Φθάνοντας ο Άγιος Νικάνωρ στο όρος Καλλίστρατου και βλέποντας το ήσυχο μέρος ο άγιος έλαβε εσωτερική πληροφορία από τον Κύριο ότι εδώ θα είναι η ασκητική του παλαίστρα. Δόξασε τον Θεόν και άρχισε να επιδίδεται σε ασκητικούς αγώνες. Πέρασαν 16 ολόκληρα χρόνια σκληρού αγώνα με την σάρκα και τους δαίμονες. Αγρυπνίες, νηστείες, κόπους για την αγάπη του Χριστού. Σιωπή, έλλειψη ανθρώπινης παρηγοριάς τον έκανα δοχείο του Άγιου Πνεύματος. Κατόπιν κατ΄έντολή τοῦ Χριστού ίδρυσε τη Μονή μεταμορφώσεως του Σωτήρος Χριστού, αφού πρώτα βρήκε με θαυμαστό τρόπο την Εικόνα του Ζωοδότου Χριστού (1534).
Η φήμη του απλώθηκε παντού όπως του είχε πει ο Κύριος. Πλήθος ανθρώπων από τη γύρω περιοχή έτρεχε στο μοναστήρι να ευλογηθεί από τον άγιο ν΄ ακούσουν την ψυχοσωτήρια διδασκαλία το και να θεραπευτούν αφού πολλά ήταν τα θαύματα που έκανε ο όσιος. Ό Άγιος αφού έζησε ενάρετα και αγγελικώς ήρθε ο καιρός να μεταβεί στην άλλη ζωή την αιώνια και αληθινή. Προγνώρισε το θάνατό του και κάλεσε γύρω του μοναχούς και λαϊκούς τους ευλόγησε τους συμβούλεψε και παρέδωσε το πνεύμα του στο Λυτρωτή μας Χριστό στις 7 Αυγούστου 1549 μ.Χ. Οι μοναχοί της Μονής θρήνησαν τον άγιο που τους παρηγορούσε και τον έθαψαν στο παρεκκλήσι του Τιμίου Προδρόμου της Μονής. Από τότε το αγιασμένο Λείψανο του τελεί ως σήμερα πολλά θαύματα.
Ιερά Κειμήλια
Στὴν Ἱερά Μονή φυλλάσεται μεγάλο πλῆθος ιερών κειμηλίων και ιερών λειψάνων. Ὁ μακαριστὸς Μητροπολίτης Γρεβενῶν Σέργιος μὲ πολὺ κόπο συνέλεξε ὅλα τὰ κειμήλια, τὰ ὁποῖα καὶ ἐφύλαξε ἐπιμελῶς σὲ κρύπτη ἐντὸς τῆς μονῆς, ἐνῶ παράλληλα δημοσίευσε τὸν κατάλογό τους τὸ ἔτος 1991. Ἡ νέα ἀδελφότητα ἀπὸ τὴν πρώτη στιγμὴ τῆς ἐγκαταστάσεώς της (2015) ἔδωσε προτεραιότητα στὴ συντήρηση καὶ ἀνάδειξη τῆς μεγάλης αὐτῆς κληρονομιᾶς καὶ ἀποτελεῖ πρωτεύοντα στόχο της ἡ ἵδρυση σύγχρονου σκευοφυλακίου. Ὁ σπουδαιότερος θησαυρὸς τῆς μονῆς εἶναι τὰ τίμια λείψανα τοῦ κτίτορος ὁσίου Νικάνορος, ποὺ διασώθηκαν σχεδὸν στὸ σύνολό τους, παρὰ τὶς κατὰ καιροὺς δυσκολίες. Ἀκόμη στὸ μοναστήρι φυλάσσονται σὲ περίτεχνες λειψανοθῆκες λείψανα δεκάδων ἁγίων, μεγάλο τεμάχιο Τιμίου Ξύλου καὶ ἄλλα πολλὰ σεβάσματα. Σπουδαία εἶναι καὶ ἡ βιβλιοθήκη τῆς Μονῆς ποὺ περιέχει 207 χειρόγραφα καὶ χιλιάδες ἔντυπα βιβλία ἀπὸ τὴν ἀρχὴ τῆς τυπογραφίας μέχρι σήμερα. Ἀπὸ αὐτὰ γνωστότερο εἶναι τὸ περίφημο Λεξικὸ τοῦ Φωτίου, μοναδικὸ παγκοσμίως ἀφοῦ μόνο αὐτὸ περιέχει ὁλόκληρο τὸ ὁμώνυμο ἔργο τοῦ μεγάλου αὐτοῦ ἱεράρχου. Ένα από τα σημαντικότερα κειμήλια της μονής είναι η εικόνα του Σωτήρος Χριστού, η οποία φέρει αργυρά επένδυση και την οποία ανακάλυψε ο Άγιος Νικάνωρ κατόπιν οράματος που έγινε αφορμή να ξεκινήσει το κτίσιμο της μονής. Τέλος, τὸ ὑπόλοιπο σκευοφυλάκιο περιέχει ἑκατοντάδες πολύτιμα ἐκκλησιαστικὰ ἀντικείμενα ὅπως σταυρούς, ἅγια ποτήρια, εἰκόνες καὶ χρυσοκέντητα ἄμφια καὶ καλύμματα. Ξεχωριστὴ θέση κατέχουν τὰ προσωπικὰ ἀντικείμενα τοῦ ἁγίου Νικάνορος, ὅπως ἡ σιδερένια ράβδος, τὸ ἐπιτραχήλιον, τὸ εὐχολόγιο Του κ.ἄ.
Κύπελλο Ελλάδος υδατοσφαίρισης ανδρών 1991
Το Κύπελλο Ελλάδος πόλο ανδρών της περιόδου 1990-91 ήταν το 14ο στην ιστορία του θεσμού. Κυπελλούχος αναδείχθηκε ο Εθνικός Ο.Φ.Π.Φ. επικρατώντας του Α.Ν.Ο. Γλυφάδας στο κολυμβητήριο του ΟΑΚΑ. Αυτή ήταν η δεύτερη και τελευταία συνάντηση των δύο ομάδων σε τελικό κυπέλλου.
1ος αγώνας
Πηγή:
2ος αγώνας
Πηγή:
Τελικός
19/6/1991, ΟΑΚΑ
Πηγή: ΕΘΝΙΚΟΣ (Γιάννης Καραλόγος): Πάτρας, Καϊάφας, Σαμαρτζίδης 2, Μαχαίρας 1, Μαρκόπουλος, Μουστακαρίας 3, Μπακούνης, Καλακόνας 2, Μπιράκης, Τσικάρης 1, Αρμενάκης 1, Βολτυράκης, Βούλγαρης
ΓΛΥΦΑΔΑ (Όμηρος Πολυχρονόπουλος): Γιαννόπουλος Στ., Δάνδολος, Πεσματζόγλου Π. 1, Πεσματζόγλου Αν., Γιαννόπουλος Κυρ., Παπαναστασίου Τ. (ο «πιλότος»), Σελετόπουλος 2, Βλοντάκης Σπ. 1, Πάτερος 1, Παπαναστασίου Τ. (ο «γάτος») 2, Πατέρας, Μπουδραμής, Παπαναστασίου Μ.
Παραπομπές
Κατηγορία:Κύπελλο Ελλάδος υδατοσφαίρισης ανδρών
Keeper of the Seven Keys: The Legacy
Keeper of the Seven Keys: The Legacy είναι ο τίτλος του ενδέκατου άλμπουμ του γερμανικού power metal συγκροτήματος Helloween, το οποίο κυκλοφόρησε στις 31 Οκτωβρίου του 2005 μέσω της δισκογραφικής εταιρείας Steamhammer.
Οι ηχογραφήσεις του δίσκου πραγματοποιήθηκαν από τον Δεκέμβριο του 2004 ως τον Ιούνιο του 2005 στο στούντιο Mi Sueño της Τενερίφης και τα House Of Music Studios στο Βίντερμπαχ της Γερμανίας, με παραγωγό τον Τσάρλι Μπάουερφαϊντ.
Αυτός ήταν ο πρώτος δίσκος του συγκροτήματος με το ντράμερ Ντάνιελ Λέμπλε στη σύνθεση του και αποτελεί συνέχεια των άλμπουμ "Keeper of the Seven Keys, Part I" και "Keeper of the Seven Keys, Part II", που είχαν κυκλοφορήσει το 1987 και το 1988 αντίστοιχα. Γκεστ συμμετοχή πραγματοποίησε η τραγουδίστρια των Blackmore's Night, Κάντις Νάιτ και πιο συγκεκριμένα στο κομμάτι "Light the Universe", το οποίο υπήρξε και το δεύτερο σινγκλ του δίσκου, μετά το "Mrs. God".
Θέσεις τσαρτ
Keeper of the Seven Keys: The Legacy (άλμπουμ)
Μέλη των Helloween
Η σύνθεση του συγκροτήματος κατά την ηχογράφηση του "Keeper of the Seven Keys: The Legacy" είχε την εξής μορφή:
Πηγές
Κατηγορία:Δισκογραφία των Helloween Κατηγορία:Άλμπουμ του 2005
Κρύο Νερό Αιτωλοακαρνανίας
Το Κρύο Νερό είναι ορεινό χωριό στην Περιφερειακή Ενότητα Αιτωλοακαρνανίας με υψόμετρο 650 μέτρα, το οποίο βρίσκεται στις βόρειες όχθες της λίμνης Τριχωνίδας, σε απόσταση 21 χλμ. Α. από το Αγρίνιο και 15 χλμ. ΒΔ. από το Θέρμο. Το παλιό όνομα είναι Κρυόνερο και έτσι αναφέρεται επίσημα το 1835 στο ΦΕΚ 19Α - 07/12/1835 να προσαρτάται στον τότε δήμο Ταξιαρχίδος. Το 1940 μετονομάζεται σε Κρύο Νερό. Σύμφωνα με το πρόγραμμα Καλλικράτης μαζί με τη Δογρή, τη Βαρειά και τη Νερομάννα αποτελούν την τοπική κοινότητα Νερομάννας που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 έχει 126 μόνιμους κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Κοξαρέ Ρεθύμνου
Γεωγραφία
Το χωριό εντοπίζεται σε στρατηγική θέση σε μικρό οροπέδιο περιτριγυρισμένο από βουνά σε μια από τις πιο εύφορες περιοχές και πεδιάδες της ενδοχώρας και του νότιου Ρεθύμνου. Οι κάτοικοι ασχολούνται σχεδόν αποκλειστικά με τις αγροτικές και κτηνοτροφικές εκμεταλλεύσεις ενώ τα τελευταία χρόνια παρατηρείται η στροφή προς τον τουρισμό με την ανέγερση τουριστικών κατοικιών, αλλά και με τον εναλλακτικό τουρισμό, καθώς τα όρη της Κουρούπας προσφέρουν πληθώρα πεζοπορικών διαδρομών, ποδηλασίας αλλά και canyoning στο Κουρταλιώτικο φαράγγι και το φαράγγι του Κακοπέρατου.
Από το χωριό Κοξαρέ αρχίζει το Κουρταλιώτικο Φαράγγι που κυλάει ο ποταμός Κουρταλιώτης και χαρακτηρίζεται από πυκνή βλάστηση (πολλά φοινικόδεντρα) και τους απότομους ψηλούς όγκους πέτρας στις δύο πλευρές του. Το όνομα Κουρταλιώτικο λένε ότι προέρχεται από τον ομόηχο θόρυβο που ακούγεται, όταν φυσάει δυνατός βόρειος άνεμος, που νομίζει κανείς ότι πραγματικά χτυπούν κούρταλα («παλαμάκια»). Στα μισά του δρόμου, που περνάει μέσα από το φαράγγι, υπάρχουν πάρκινγκ και μονοπάτια, που οδηγούν στην εκκλησία του Αγίου Νικολάου. Αρκετά είδη άγριων ζώων και πουλιών συναντώνται στο φαράγγι. Στην είσοδο του φαραγγιού δόθηκε η ιστορική μάχη της Κοξαρές.
Ιστορία
Στην Κοξαρέ, στο όρος Κόκκινη Ρίζα που βρίσκεται πάνω από τον οικισμό της Παλέ, υπάρχει το σπήλαιο Μπελιγκρέ σε υψόμετρο 470 μ. και πιο ψηλά το σπήλαιο Χώνος σε υψόμετρο 1.100 μ. Το όνομά του χωριού προέρχεται από τον πρώτο οικιστή της Κόξαρη, γόνο βυζαντινής οικογένειας. Οι πρώτες μαρτυρίες για κατοίκηση στην ευρύτερη περιοχή ανάγονται στα μεσομινωικά χρόνια: στα όρη της Κουρούπας σε υψόμετρο 735 μ. εντοπίστηκε και ανασκάφηκε από την Αγγλική Αρχαιολογική Σχολή το 1989 μινωικό ιερό Κορυφής. Πρόκειται για αίθριο ιερό αγροτικού χαρακτήρα, που καλύπτει έκταση περίπου 200 τ.μ. Εκτείνεται σε δύο άνδηρα που ορίζονται από φυσικούς βράχους, οι οποίοι αποτελούν τον «Περίβολο» του Ιερού.
Σύμφωνα με τα στοιχεία οθωμανικού κτηματολογίου, που συντάχτηκε λίγο μετά το 1670, εκείνη την περίοδο το Κοξαρέ διέθετε 33 ιδιοκτήτες.
Το σημαντικότερο μνημείο της βυζαντινής περιόδου είναι ο ναός του Αγ. Γεωργίου στη θέση Φατρελιανά κοντά στη Παλέ, ο οποίος χρονολογείται τον 15ο αιώνα. Διασώζεται το όνομα του κτήτορα Θεοδοσίου Σαγκαμά, ενώ στο εσωτερικό του ναού διακρίνονται οι τοιχογραφίες με θέματα την Κοίμηση της Θεοτόκου, τον Άγιο Γεώργιο, τον Ευαγγελισμό, την Φιλοξενία του Αβραάμ, την ανάσταση του Λαζάρου, την Μεταμόρφωση και άλλες.
Το 1866 κατασκευάζεται από τους κατακτητές στην περιοχή «Κουλές» στο όρος Κουρούπα, φρούριο για την αποτελεσματικότερη άμυνα των επαναστατών τμήμα του οποίου σώζεται μέχρι σήμερα.
Στην Κοξαρέ το 1821 οι κάτοικοι αποκεφάλισαν τον αιμοχαρή Τούρκο αρχηγό Ντελή Μουσταφά, που είχε, προηγουμένως, αιχμαλωτιστεί στο Βαθειακό Αμαρίου. Αργότερα, το έτος 1878, στο φαράγγι της Κοξαρέ, στην είσοδο του Κουρταλιώτικου, έγιναν σφαγές πολλών χριστιανών από τους Τούρκους.
Κάτοικοι της Κοξαρέ συμμετείχαν ενεργά στη μάχη της Κρήτης, ενώ την 29η Αυγούστου του 1944 ανατινάχθηκε όλο το χωριό από τα στρατεύματα Κατοχής με εντολή αφανισμού του από προσώπου γης. Η εκκλησία, το σχολείο, τα σπίτια του χωριού τυλίχτηκαν στις φλόγες.
Κατά τα Γεναριανά του 1945 πραγματοποιήθηκε κοντά στον οικισμό συμπλοκή ανάμεσα σε καταδιωκόμενους αντάρτες του ΕΛΑΣ και αντάρτες του Παύλου Γύπαρη. Κατά τη σύγκρουση σκοτώθηκαν αρκετοί, μεταξύ των οποίων και ο καπετάνιος του ΕΛΑΣ, Νίκος Παπαδάκης ή Λεμονιάς.
Ονομασία του χωριού
Κατά τον Στέφανο Ξανθουδίδη το όνομα τού χωριού Κοξαρέ είναι μαρτυρημένο βυζαντινό επώνυμο από τον πρώτο οικιστή τού χωριού Κόξαρη. Ο Στυλιανός Αλεξίου το αποδίδει σε παρώνυμο γυναίκας, σημειώνοντας σχετικά: «Ο συσχετισμός τού κουτσός με το coxo ενισχύεται από το συγγενικό και μορφολογικά αλώβητο μεσαιωνικό κοξάριος, λατ. coxarius= ex coxa laborans= «πιασμένος», πβ. και τοπωνύμιο Κοξαρέ (= Κοξαρέα) στην Κρήτη από παρώνυμο γυναίκας», ενώ και η Χρυσή Τσικριτσή - Κατσιανάκη επιβεβαιώνει τα παραπάνω δεχόμενη την προέλευσή του από όνομα Κοξαρέας.
Μορφές του χωριού
Στον Κοξαρέ έδρευε η ισχυρή οικογένεια των Καλλέργηδων, η οποία ήταν εγκατεστημένη στη θέση Αρχοντικά ή Καλλεργιανά, όπου σώζονται ερείπια μεγάλων κτιριακών εγκαταστάσεων. Στον οικισμό γεννήθηκαν το στέλεχος του ΕΛΑΣ και του ΔΣΕ Τάσος Λευτεριάς (Βαγγέλης Παπαδάκης, απεβίωσε το 2002) και ο εκπαιδευτικός και στέλεχος του ΕΛΑΣ Γιάννης Μαθιουδάκης (1906-1944). Από την Κοξαρέ κατάγονται επίσης και οι μεγάλοι επιχειρηματίες αδελφοί Δασκαλαντωνάκη. Από τις Ατσιπάδες κατάγονται οι δημοσιογράφοι Γιάννης Χαλκιαδάκης ιδρυτής των Ρεθεμνιώτικων Νέων και Κώστας Κετσετζόγλου, ρεπόρτερ της ΑΕΚ. Τέλος από τον πολιτιστικό χώρο, από τις Ατσιπάδες κατάγονται οι Θεόδωρος Τσόντος πρόεδρος Κρητών Πειραιώς, Bαβουράκης Κώστας (ΒαβουρόΚωστας) αγωνιστής εθνικής αντίστασης με το σώμα του Καπετάν Λεμονιά και Στρατής Μαμαλάκης λαουτιέρης.
Ριζίτικο
Λέει ένα παλιό ριζίτικο:
Διοικητικά
Αναφέρεται επίσημα, μετά την ένωση της Κρήτης, το 1925 στο ΦΕΚ 27Α - 31/01/1925 να ορίζεται έδρα της τότε νεοϊδρυθείσας ομώνυμης κοινότητας.
Δείτε: Κοινότητα Κοξαρές
Παραπομπές
Κατηγορία:Χωριά του νομού Ρεθύμνης Κατηγορία:Μαρτυρικά χωριά και πόλεις της Ελλάδας Κατηγορία:Δήμος Αγίου Βασιλείου
Καθαροβούνι Άρτας
Για συνώνυμο οικισμό στην Ελλάδα δείτε το λήμμα: Καθαροβούνι Αιτωλοακαρνανίας
Το Καθαροβούνι είναι ένας ακατοίκητος οικισμός του Δήμου Αρταίων, στα ορεινά της Άρτας, σε υψόμετρο 234 μέτρων και απέχει από την πόλη περίπου 30 χιλιόμετρα.
Σύμφωνα με το Σχέδιο Καποδίστρια, το Καθαροβούνι υπήρξε μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Αρταίων. Το Καθαροβούνι μαζί με το Σουμέσι, τον Άμμο, το Περδικάρι και τη Ροδαυγή αποτελούν την τοπική κοινότητα Ροδαυγής με συνολικό πληθυσμό 390 κατοίκους.
Διοικητικές μεταβολές
Ο οικισμός αναγνωρίστηκε το 1940 και εντάχθηκε στην κοινότητα Νησίστας Νέας Ελλάδος (Ροδαυγή). Το 1997 εντάχθηκε στο δήμο Ξηροβουνίου και το 2010 στο Δήμο Αρταίων.
Εξωτερικοί σύνδεσμοι
Κατηγορία:Χωριά του νομού Άρτας Κατηγορία:Δήμος Αρταίων
Πανελλήνιο πρωτάθλημα καταδύσεων 1992
Το Πανελλήνιο πρωτάθλημα καταδύσεων για το έτος 1992, το 51ο στην ιστορία του θεσμού, διεξήχθη στο Ο.Α.Κ.Α το διάστημα 13-15 Ιουλίου του έτους και πρωταθλητής σύλλογος ανακηρύχθηκε ο Α.Ν.Ο. Γλυφάδας.
Πηγές
Κατηγορία:Αθλητικά γεγονότα του 1992 Κατηγορία:Πανελλήνιο Πρωτάθλημα Καταδύσεων Κατηγορία:Διοργανώσεις υγρού στίβου στην Αθήνα